google/wiki40b huggingface dataset:
Κέρκωπες

Στην ελληνική μυθολογία οι Κέρκωπες ήταν δύο αδελφοί, διαβόητοι κλέφτες, ψεύτες και μικροαπατεώνες. Κατάγονταν από την Οιχαλία αλλά ζούσαν συνήθως στη Βοιωτία ή κατ' άλλη εκδοχή κοντά στην `Εφεσο. Κατά τις διάφορες παραδόσεις τα ονόματά τους ήταν Σίλλος και Τριβαλός ή Ώλος και Ευρύβατος ή Ανδούλος και Άτλαντος ή Πάσσαλος και Άκμων. Ως μητέρα τους αναφέρεται η Ωκεανίδα Θεία ή η Μεμνονίδα ή η Λίμνη ή, σπάνια, η Κερκώπη. Ως πατέρας τους αναφέρεται συνήθως ο Ωκεανός. Το όνομα «Κέρκωπες» ετυμολογείται από τις λέξεις κέρκη (= ουρά) και ωπή.
Οι Κέρκωπες, περιοδεύοντας ανά τον κόσμο, εξαπατούσαν τους ανθρώπους. Τα «κατορθώματα» των Κερκώπων αποτελούν το θέμα κωμωδιών των Ευβούλου, Ερμίππου, Μενίππου, Πλάτωνος, Κρατίνου και άλλων. Η σημαντικότερη σχετική παράδοση αναφέρεται στην περιπέτειά τους με τον Ηρακλή. Μια φορά που ο ήρωας κοιμόταν κάτω από ένα δέντρο την εποχή που ήταν δούλος της Ομφάλης, οι Κέρκωπες πήγαν να του αρπάξουν τα όπλα, ξεχνώντας την υπόμνηση της μητέρας τους να φυλάγονται από τον «Μελάμπυγον» (= μαυρόκωλο). Ο Ηρακλής όμως ξύπνησε εγκαίρως, έπιασε τους δυο κλέφτες από τα πόδια, τους έδεσε σε ένα ξύλο και τους μετέφερε στον ώμο του κρεμασμένους με τα κεφάλια προς τα κάτω. Στον δρόμο, οι Κέρκωπες, καθώς τα κεφάλια τους χτυπούσαν στα πισινά του Ηρακλή, του είπαν ότι πραγματικά συνάντησαν τον «Μελάμπυγον». Ο Ηρακλής τότε γέλασε και τους άφησε ελεύθερους. Από το επεισόδιο αυτό σώζονται αναπαραστάσεις στη μετόπη του Ναού του Σελινούντα, πάνω σε μελανόμορφα αγγεία, σε δακτυλιολίθους, και αλλού.
Σύμφωνα με μεταγενέστερες παραδόσεις οι Κέρκωπες απολιθώθηκαν επειδή θέλησαν να εξαπατήσουν τον ίδιο τον Δία (η πέτρα δειχνόταν κατά την αρχαιότητα σε όσους περνούσαν από τις Θερμοπύλες), ή μεταμορφώθηκαν σε πιθήκους — από αυτό πήραν το όνομά τους οι Πιθηκούσες Νήσοι στον κόλπο της Νάπολης.
Μυρμήγκι Χίου

Τοπωνυμικά

Το Μυρμήγκι είναι γνωστό και με τις παραλλαγές Μερμήγκι και Μυρμήκι του ονόματός του. Ο κάτοικός του ονομάζεται Μερμηγκούσης (και η κάτοικος Μερμηγκούσαινα) στο τοπικό γλωσσικό ιδίωμα. Τοπωνύμιο «Μυρμήγκι» στη Χίο υπάρχει και στα χωριά Κουρούνια και Καλαμωτή, ενώ στην Καλαμωτή υπάρχει και «Μέρμηγκας», ενώ στο Λιθί «Μυρμηκιά». Στο Μουσείο του Α΄ Γυμνασίου Χίου φυλάγεται πέτρα με την αρχαία επιγραφή «`Οροι Μυρμηκέος», που πιθανότατα υπονοεί το σημερινό χωριό. Αλλά και οι κάτοικοι της αρχαίας Αίγινας αποκαλούνταν κάποτε «Μύρμηκες».
2854 Ρόσον

Φυσικά χαρακτηριστικά

Τα φυσικά χαρακτηριστικά του Ρόσον είναι άγνωστα.
Άγιοι Θεόδωροι Φιλίων Αχαΐας

Τοποθεσία

Οι Άγιοι Θεόδωροι απέχουν 7,9 χλμ. από την Κλειτορία, έδρα της Δημοτικής Ενότητας στην οποία ανήκουν. Είναι ορεινός οικισμός σε υψόμετρο 449 μέτρων και οι κάτοικοί του ασχολούνται κυρίως με την γεωργία και την κτηνοτροφία. Στην απογραφή του 2011 ο οικισμός βρέθηκε να έχει 9 κατοίκους.

Διοικητική ιστορία

Οι Άγιοι Θεόδωροι αναγνωρίστηκαν ως οικισμός το 1981 και προσαρτήθηκαν στην τότε Κοινότητα Φιλίων. Το 1998 με την εφαρμογή της διοικητικής  διαίρεσης του σχεδίου "Καποδίστριας" ο οικισμός εντάχθηκε στο Δήμο Λευκασίου ως τμήμα του Δημοτικού Διαμερίσματος Φιλίων. Από το 2011 βάσει της διοικητικής μεταρρύθμισης "Καλλικράτης" αποτελούν οικισμό της Τοπικής κοινότητας Φιλίων του διευρυμένου Δήμου Καλαβρύτων.
Υδροηλεκτρικός Σταθμός Τάλα

Ο Υδροηλεκτρικός Σταθμός Τάλα είναι υδροηλεκτρικός σταθμός παραγωγής ηλεκτρικού ρεύματος στο ποταμό Ουάνγκτσου στην επαρχία Τσούχα στο Μπουτάν. Ο σταθμός αποτελείται από φράγμα βαρύτητας 92 μέτρων, το οποίο εκτρέπει το νερό μέσα από ένα τούνελ 22 μέτρων για το σταθμό παραγωγής ηλεκτρικού ρεύματος ο οποίος περιέχει έξι γεννητριών τουρμπινών Πέλτον και χωρητικότητας 170 MW η μία.
Η προκαταρκτική κατασκευή του έργου άρχισε το 1997 και τα μεγάλα έργα που ήταν σε εξέλιξη από το 1999. Η πρώτη γεννήτρια εγκαταστάθηκε στις 31 Ιουλίου 2006 και η τελευταία στις 30 Μαρτίου 2007. Το κόστος του έργου ήταν περίπου 900 εκατομμύρια δολάρια και χρηματοδοτήθηκε από την Ινδία μέσω επιχορηγήσεων και δανείων, σε επιτόκιο 9%. Όλη η ηλεκτρική ενέργεια που παράγεται εξάγεται στην Ινδία, μέσω τριών γραμμών μεταφοράς 440kV.
Ο σταθμός είναι το μεγαλύτερο πρόγραμμα υδρενέργειας της χώρας και η τέταρτη μετά το έργο Τσούκα (336 MW) το 1988, που ακολουθείται από το Κουρίτσχου (60 MW) κατά το έτος 2001, και το Μπασότσχο (40 MW) το 2005. Η ηλεκτρική ενέργεια αναμένεται να παρέχει όχι λιγότερο από το 60% των συνολικών κυβερνητικών εσόδων του 2009. Ακόμη, μόλις το 66% των νοικοκυριών του Μπουτάν και το 39% των χωριών του είναι ηλεκτρισμένα.
Αυτοκινητόδρομος 22 (Ελλάδα)

Περιφερειακή Οδός Καβάλας

Η περιφερειακή οδός έχει μήκος 8 χλμ. και εκτιμώμενο προϋπολογισμό 50.000.000 ευρώ. Το έργο το ανέλαβε η Εγνατία Οδός ΑΕ κατόπιν προτροπής από τους τοπικούς φορείς. Στην ευθύνη της είναι η οριστική μελέτη, η χάραξη, η κατασκευή και η απόδοση της οδού στην κυκλοφορία.

Οδικός Άξονας Δράμα-Εξοχή

Ο οδικός άξονας Δράμας - Εξοχής, έχει μήκος 52 χλμ. περίπου. Η αρμοδιότητα ανήκει στην Περιφέρεια Ανατολικής Μακεδονίας και Θράκης. Το Υπουργείο Υποδομών, Μεταφορών και Δικτύων, μαζί με την Περιφέρεια, θα χρηματοδοτήσουν άμεσα την παράκαμψη Νευροκοπίου. Δεν υπάρχει ακόμα συγκεκριμένος προϋπολογισμός για το έργο.

Χάρτης

Α22 Google Maps
Πραξικόπημα της πυτζάμας

Το πραξικόπημα της πυτζάμας ήταν μια αποτυχημένη απόπειρα πραξικοπήματος και ανατροπής της κυβέρνησης του Κωνσταντίνου Καραμανλή από πιστούς στην χούντα ανώτατους και ανώτερους αξιωματικούς του Στρατού Ξηράς τον Φεβρουάριο του 1975.
Την συνωμοσία αποκάλυψε στην κυβέρνηση ο τότε διευθυντής του Τμήματος Ασφαλείας της ΚΥΠ και χειριστής των Αρχείων της ΕΣΑ, ταγματάρχης Ιωάννης Αλεξάκης, μετέπειτα αντιστράτηγος επί κυβερνήσεων ΠΑΣΟΚ.

Ιστορικό

Μετά την πτώση της χούντας του Ιωαννίδη και πριν την δίκη των ηγετών της, μια ομάδα αξιωματικών με πρωτεργάτες τον υποστράτηγο Παύλο Παπαδάκη, τους ταξιάρχους Νικόλαο Ντερτιλή, Γεώργιο Λαμπούση, Ανδρέα Κονδύλη, τους αντισυνταγματάρχες Νικόλαο Ρετζέπη, Ιωάννη Στειακάκη, Δημήτριο Σκόνδρα και τους ταγματάρχες Αριστείδη Παλαΐνη, Αθανάσιο Γερακίνη, Αθανάσιο Περδίκη και Παρασκευά Μπόλαρη, σχεδίασε στρατιωτικό κίνημα σε Αθήνα, Θεσσαλονίκη και Λάρισα με στόχους την παραίτηση της κυβέρνησης του Κωνσταντίνου Καραμανλή, την επάνοδο της Ελλάδας στο στρατιωτικό σκέλος του ΝΑΤΟ (από το οποίο είχε αποχωρήσει μετά την Τουρκική εισβολή στην Κύπρο) και την απελευθέρωση του πρώην δικτάτορα ταξίαρχου Δημήτρη Ιωαννίδη.
Η κίνηση αποκαλύφθηκε στις 24 Φεβρουαρίου πριν την ενεργοποίησή της και διατάχθηκε η σύλληψη 37 αξιωματικών, από τους οποίους καταδικάστηκαν οι 21, ενώ η κυβέρνηση βρήκε την ευκαιρία να προχωρήσει σε ευρείες αποστρατείες φιλοχουντικών αξιωματικών. Ο υπουργός Εθνικής Άμυνας Ευάγγελος Αβέρωφ αποκάλεσε την κίνηση «πραξικόπημα της πυτζάμας» επειδή οι περισσότεροι από τους κινηματίες συνελήφθησαν την ώρα του ύπνου και επειδή ήθελε να καθησυχάσει την κοινή γνώμη.
Ένας από τους πρωταγωνιστές εκείνης της περιόδου, ο ταγματάρχης Παρασκευάς Μπόλαρης, απέδρασε από το νοσοκομείο, όπου κρατούνταν και διέφυγε στο εξωτερικό. Επέστρεψε στην Ελλάδα μετά την παραγραφή των αδικημάτων του και εμφανίστηκε σε εκδήλωση υπέρ της χούντας στην Αθήνα τον Απρίλιο του 2013, μαζί με τη Δέσποινα Παπαδοπούλου, χήρα του δικτάτορα, τον Αριστείδη Δημόπουλο (υφυπουργό Εθνικής Οικονομίας επί χούντας και πρώην ευρωβουλευτή της ΕΠΕΝ), τον ξάδελφο του Παπαδόπουλου, Άγγελο Παπαθάνου, ο οποίος ήταν και διευθυντής του πολιτικού του γραφείου , τον Αγαθαγγέλου και άλλους.
ΡΦΚ Σεραίν

Η ΡΦΚ Σεραίν είναι Βελγική ποδοσφαιρική ομάδα με έδρα το Σεραίν στην επαρχία της Λιέγης. Αγωνίζεται στην β΄ κατηγορία Βελγίου από τη σεζόν 2009-10 ως Ρουαγιάλ Μπουσσύ Ντουρ Μπορινάζ και ήταν παλαιότερα γνωστή ως Ρουαγιάλ Φρανκς Μπορέν μέχρι την έναρξη της σεζόν 2008-09. Η έδρα της ομάδας είναι το Σταντ ντυ Παιρέ.

Ιστορία

Ο σύλλογος ΚΣ Μπουσσύ-Μπουά ιδρύθηκε το 1918 στο Μπουσύ. Το 1982, ο σύλλογος συγχωνεύθηκε με την ΚΣ Ελούζ, μια ομάδα από την γειτονική πόλη του Ελούζ, στο δήμο Ντουρ, και μετονομάστηκε σε Ρουαγιάλ Φρανκς Μποραίν Μπουσσύ-Μπουά Ελούζ. Το 1984-85, κέρδισαν την Προμοσιόν Β, την 4η κατηγορία Βελγίου, και προβιβάστηκαν στην τρίτη κατηγορία. Εκείνη τη στιγμή, απλούστευσαν το όνομα τους σε Ρουαγιάλ Φρανκς Μποραίν. Ο σύλλογος παρέμεινε στην Γ΄ κατηγορία μέχρι τη σεζόν 1994-95. Μετά από τέσσερις σεζόν στην Προμοσιόν, η Ρουαγιάλ Φρανκς Μποραίν επανήλθαν στη τρίτη κατηγορία. Στη σεζόν 2008-09, έφτασαν στη Β ΄κατηγορία για πρώτη φορά στην ιστορία τους. Στη σεζόν 2009-10 τερμάτισαν 5οι. 
Προπονητής είναι ο Κριστόφ Γκρεγκουάρ.
Κύπελλο Ελλάδος καλαθοσφαίρισης γυναικών 1998-1999

To Κύπελλο Ελλάδος καλαθοσφαίρισης γυναικών 1998-99 ξεκίνησε στις 20 Σεπτεμβρίου 1998 με τους αγώνες της πρώτης φάσης και τελείωσε στις 24 Μαρτίου 1999 με τον τελικό που έγινε στην Αγία Βαρβάρα Αττικής μεταξύ του Α.Ο. Σπόρτιγκ και του Θρίαμβου Νέου Κόσμου. Το κύπελλο κατέκτησε ο Α.Ο. Σπόρτιγκ για δεύτερη φορά στην ιστορία της διοργάνωσης.
Κολόσσι

Τοποθεσία

Το Κολόσσι απέχει 11 χιλιόμετρα από τη Λεμεσό. Είναι κτισμένο σε υψόμετρο 45 μέτρων πάνω από την επιφάνεια της θάλασσας. Στα δυτικά συνορεύει με την Ερήμη και την Επισκοπή, στα νότια με το Ακρωτήρι, στα ανατολικά με το Τραχώνι και στα βόρεια και ανατολικά με τον Ύψωνα. Μέρος της διοικητικής έκτασης του Κολοσσίου περιλαμβάνεται στο έδαφος της Βρετανικής Βάσης Ακρωτηρίου.

Ιστορία

Το 1192 ο Ριχάρδος ο Λεοντόκαρδος πούλησε την Κύπρο στον Γκυ ντε Λουζινιάν, Γάλλο ευγενή και έκπτωτο βασιλιά της Ιερουσαλήμ. Ο νέος κατακτητής του νησιού έφερε μαζί του πολλούς ιππότες, ευγενείς και στρατιωτικά τάγματα. Τους παραχώρησε μεγάλες εκτάσεις γης και προνόμια, καθιερώνοντας το φεουδαρχικό σύστημα και προστατεύοντας την κυριαρχία του στο νησί από εσωτερικούς και εξωτερικούς εχθρούς.
Ένα από τα φέουδα αυτά ήταν το φέουδο του Κολοσίου. Περιλάμβανε περίπου 60 χωριά Η έκταση του ξεκινούσε από την εύφορη πεδιάδα των εκβολών του ποταμού Κούρρη μέχρι τα χωριά Βουνί και Κοιλάνι. Το φέουδο του Κολοσίου παραχωρήθηκε στον Γάλλο ευγενή Γκαρίνους ντε Κόλος. Η ονομασία του χωριού οφείλεται στο όνομα του ευγενή αυτού.
Το 1210 ο βασιλιάς της Κύπρου Ούγος ο Α΄ αγόρασε το φέουδο και το μεταβίβασε στο τάγμα των Ιπποτών του Αγίου Ιωάννη της Ιερουσαλήμ (Ιωαννίτες Ιππότες). Οι Ιωαννίτες Ιππότες έκτισαν το πρώτο μικρότερο φρούριο στο Κολόσσι. Το φρούριο αποτέλεσε το κέντρο της στρατιωτικής τους διοίκησης (Μεγάλη Κομμανδαρία). Στις αρχές του 13ου αιώνα ξεκίνησε να οικοδομείται και ο οικισμός της περιοχής που αποτέλεσε το χωριό Κολόσσι.
Το 1427 το φρούριο καταστράφηκε από επιδρομές των Μαμελούκων της Αιγύπτου. Το 1454, υπό τον διοικητής του τάγματος των Ιωαννιτών Ιπποτών Louis de Magnac, κατασκευάστηκε το υφιστάμενο φρούριο, το μεσαιωνικό Κάστρο Κολοσσίου, πάνω στα ερείπια του προηγούμενου.

Διοίκηση

Μέχρι το 2014 το Κολόσσι αποτελούσε το μοναδικό χωριό στην Κύπρο η οποία είχε δύο κοινοτικά συμβούλια: το Κοινοτικό Συμβούλιο Κολοσσίου Ενορία Αποστόλου Λουκά και το Κοινοτικό Συμβούλιο Συνοικισμού Κολοσσίου Ενορία Αποστόλου Ανδρέα. Το 1978, μετά τη δημιουργία της Α΄ φάσης του Συνοικισμού Αυτοστέγασης Προσφύγων, αποφασίστηκε να δημιουργηθούν δύο Κοινοτικά Συμβούλια λόγω της μακρινής απόστασης του Συνοικισμού Αυτοστέγασης από την περιοχή στην οποία κατοικούσαν οι αυτόχθονες κάτοικοι του Κολοσσίου. Στη συνέχει οι δύο οικισμοί επεκτάθηκαν με αποτέλεσμα να δημιουργούνται προβλήματα. Το 2014 τα δύο συμβούλια ενοποιήθηκαν σε ένα.
Mercedes-Benz C215

Ανανέωση του 2002

Τον Οκτώβριο του 2002 το μοντέλο υπέστη μια σειρά αλλαγών και βελτιώσεων. Όλες οι εκδόσεις αναβαθμίστηκαν με ένα νεότερο πακέτο ηλεκτρονικών, στο οποίο το σύστημα δορυφορικής πλοήγησης βασιζόταν σε DVD, αντί του CD που βασιζόταν προηγουμένως το σύστημα COMAND.
Επίσης, υπήρξαν αλλαγές στους κινητήρες. Η CL55 AMG απέκτησε υπερτροφοδότηση και η CL600 έλαβε έναν εντελώς νέο κινητήρα V12 με bi-turbo (δύο υπερτροφοδότες), ισχύος 500 hp (370 kW), με μικρή μείωση του κυβισμού, από 5.890 cm³ σε 5.497 cm³. Και τα δύο αυτοκίνητα απέδιδαν την ίδια ισχύ και, πρακτικώς, η διαφορά ήταν ο ήσυχος χαρακτήρας της CL600, σε σύγκριση με την μάλλον θορυβώδη σπορ CL55 AMG.
Για όσους ήθελαν περισσότερη ιπποδύναμη, η CL65 με 604 hp (450 kW) μπορούσε να παραγγελθεί και στη Βόρεια Αμερική. Τα περισσότερα, ωστόσο, κατασκευάστηκαν για την Ευρώπη.

Τελική ταχύτητα

Η μέγιστη ταχύτητα όλων των εκδόσεων περιοριζόταν επισήμως με ηλεκτρονικό κόφτη στα 250 χλμ. / ώρα (155 μίλια / ώρα), αν και οι έμποροι μπορούσαν να επαναπρογραμματίσουν το τσιπ του κινητήρα, όπως και στα άλλα V12, ώστε να φτάνει υψηλότερες ταχύτητες: Η CL600 θα μπορούσε εύκολα να επιτύχει πάνω από 282 χλμ. / ώρα (175 μίλια / ώρα) και η CL65 περιορίστηκε ηλεκτρονικά στα 300 χλμ. / ώρα ή 186 μίλια / ώρα. Ωστόσο, αν και αυτός ο κόφτης είχε αφαιρεθεί, η μέγιστη ταχύτητα θα είχε υπερβεί το ψυχολογικό όριο των 200 μιλίων / ώρα ή 322 χλμ. / ώρα!
Μυρσίνη Λακωνίας

Εγκαταστάσεις

Το χωριό διέθετε αστυνομικό τμήμα, ελαιοτριβείο και σχολείο μέχρι την Γ΄ Γυμνασίου καθώς και ανώτερη δικαστική αρχή.

Πολιτισμός

Επίσης πολλά πανηγύρια λάμβαναν χώρα γύρω από τις δύο πλατείες του χωριού. Το χωριό φιλοξένησε αρκετές εκκλησίες, όπως αυτές για τον Άγιο Σπυρίδωνα, Άγιο Γεώργιο, Ζωοδόχου Πηγής, Άγιο Κωνσταντίνο.
Ομφάλιος λώρος

O πλακούντας συνδέεται με το έμβρυο διαμέσου ενός σωλήνα, του ομφάλιου λώρου που έχει μήκος περίπου 60cm και περιέχει αιμοφόρα αγγεία.
Οι ανταλλαγές ουσιών μεταξύ μητέρας-εμβρύου γίνονται διαμέσου του πλακούντα και του ομφάλιου λώρου. Ο ομφάλιος λώρος σχηματίζεται από τμήμα του λεκιθικού σάκου και της αλλαντοϊκής μεμβράνης.
Λούτσιο Μπίνι

Βιογραφία

Γεννήθηκε στη Ρώμη στις 18 Σεπτεμβρίου του 1908 . Όταν ολοκλήρωσε τις βασικές του σπουδές, γράφτηκε το 1926 στην Ιατρική Σχολή του Πανεπιστημίου της Ρώμης. Κατά τα έτη 1926 - 1931 υπήρξε μαθητής του Ινστιτούτου Ανατομίας, όπου έμαθε τις γενικές βιολογικές και ιστολογικές τεχνικές και πριν ακόμη αποφοιτήσει, είχε πραγματοποιήσει κάποιες μελέτες στον τομέα της γενικής βιολογίας. Τον Ιούλιο του 1932, ο Λούτσιο Μπίνι έλαβε το πτυχίο του και μετά από μια σύντομη παραμονή, ως βοηθός, σε ένα από τα νοσοκομεία της Ρώμης, πήγε στη Βιέννη, σε ένα εργαστήριο νευροπαθολογίας και συνέχισε στη νευροψυχιατρική κλινική της πόλης.
Εκείνη την εποχή είχε αρχίσει η μελέτη και η εφαρμογή των πρώτων θεραπειών στον τομέα της ψυχιατρικής και ο Λούτσιο Μπίνι ήταν ο πρώτος, ο οποίος εισήγαγε τη "θεραπεία με ινσουλινικό σοκ" στην Ιταλία, θεραπεία την οποία εμπνεύστηκε, το 1927, ο Πολωνός νευρολόγος και ψυχίατρος, Μάνφρεντ Σάκελ.
Η συγκεκριμένη θεραπεία, μαζί με την πυρετοθεραπεία, τη φαρμακολογική πρόκληση σπασμών και την ηλεκτροσπασμοθεραπεία (ηλεκτροσόκ), υπήρξε η πρώτη μη ψυχοθεραπευτική προσπάθεια αντιμετώπισης ορισμένων ψυχιατρικών ασθενειών όπως η κατάθλιψη και η σχιζοφρένεια. Η ανακάλυψη της ηλεκτροσπασμοθεραπείας από τον Λούτσιο Μπίνι σε συνεργασία με τον Ούγκο Τσερλέτι, το 1937 και η πρώτη εφαρμογή, τον Απρίλιο του 1938, αποτέλεσε σταθμό στην ιστορία της ψυχιατρικής επιστήμης. Γι'αυτή τους την ανακάλυψη, οι δύο επιστήμονες προτάθηκαν για το βραβείο Νόμπελ, το οποίο τελικά δεν κατάφεραν να κερδίσουν.
Το 1938, έλαβε τη θέση του βοηθού στη νευροψυχιατρική κλινική του Πανεπιστημίου La Sapienza της Ρώμης και το 1943 έλαβε τον τίτλο του επίκουρου καθηγητή. Το 1958, ο Λούτσιο Μπίνι έγινε καθηγητής και δίδασκε στους ειδικευόμενους ιατρούς και διορίστηκε διευθυντής της νευρολογικής κλινικής του νοσοκομείου της Ρώμης. Πέθανε στις 15 Αυγούστου 1964, στη Ρώμη.
2026 Κοτρέλ

Φυσικά χαρακτηριστικά

Τα φυσικά χαρακτηριστικά του Κοτρέλ είναι άγνωστα.
Βάρδας Ιωαννίνων

Γεωγραφία - Ιστορία

Ο Βάρδας βρίσκεται νοτιοδυτικά της πόλης των Ιωαννίνων σε απόσταση 43,5 χλμ, στη λάκα Σουλίου. Απέναντι από το χωριό δεσπόζει το όρος Τόμαρος. Είναι χτισμένο πάνω σε μια πλαγιά, της οποίας ένα μεγάλο κομμάτι κατέρρευσε τον χειμώνα του 2014-2015 λόγω των έντονων βροχοπτώσεων, προκαλώντας πολλές ζημιές. Λόγω της μετανάστευσης και της αστυφιλίας, ο πληθυσμός έχει μειωθεί δραματικά. Πολλοί από αυτούς βρίσκονται και σε χώρες του εξωτερικού, όπως τη Γερμανία και τον Καναδά. Άλλοι πάλι βρίσκονται εντός Ελλάδος, από τα Ιωάννινα έως και την Αθήνα. Η πολιούχος του οικισμού είναι η Αγία Παρασκευή (πανηγυρίζει 26 Ιουλίου), στο ναό της οποίας στεγάζεται το νεκροταφείο και το οστεοφυλάκιο στα νότια του χωριού, ενώ στα βορειοανατολικά βρίσκεται το εξωκλήσι του Αγίου Γεωργίου. Εκεί δίπλα, βρίσκεται και το παλιό και κατεστραμμένο δημοτικό σχολείο, το οποίο λειτούργησε για λιγοστό διάστημα τη δεκαετία του 1970. Το καλοκαίρι, οι περισσότεροι ντόπιοι επιστρέφουν για να απολαύσουν τις διακοπές και το πανηγύρι της Αγίας Παρασκευής, στις 25 Ιουνίου. Πολλοί χωριανοί επισκέπτονται τον οικισμό και σε άλλες διακοπές-αργίες, όπως το Πάσχα και τα Χριστούγεννα.

Διοικητικά

Ως οικισμός αναγνωρίστηκε το 1961 και προσαρτήθηκε στην τότε κοινότητα Λίππας. Το 1990 αποσπάσθηκε από την κοινότητα Λίππας και προσαρτήθηκε στην κοινότητα Ελάφου. Σύμφωνα με το σχέδιο Καλλικράτης, μαζί με την Έλαφο αποτελούν τη τοπική κοινότητα Ελάφου που ανήκει στη δημοτική ενότητα Λάκκας Σουλίου του Δήμου Δωδώνης και σύμφωνα με την απογραφή 2011 έχει πληθυσμό 25 κατοίκους.
Μαχίντα Ραγιαπάκσε

Καριέρα

Γεννήθηκε στη Γουιρκατίγια της νότιας επαρχίας Χαμπαντότα, στις 18 Νοεμβρίου 1945 και παντρεύτηκε τη Σιράνθι Ραγιαπάκσα, με την οποία απέκτησε 3 γιους. Ακολούθησε σπουδές στο κολέγιο του Ρίτσμοντ στο Γκάλλε της Σρι Λάνκα και έπειτα στα κολέγια Ναλάντα και Θέρσνταν, στο Κολόμπο. Αργότερα σπούδασε νομικά στο πανεπιστήμιο της χώρας του και το 1977 ορκίστηκε γενικός εισαγγελέας. Νωρίτερα, το 1970, εξελέγη βουλευτής σε ηλικία 24 ετών με το Κόμμα Ελευθερίας της Σρι Λάνκα. Ήταν ο νεότερος εκλεγμένος βουλευτής στο κοινοβούλιο της χώρας. Το 1994 έγινε υπουργός Εργασίας, μέχρι το 1997 οπότε ανέλαβε στο υπουργείο Αλιείας και Υδάτινων Πόρων. Έπειτα από την ήττα της Συμμαχίας του Λαού στις εκλογές του 2001, ο Ραγιαπάκσα διορίστηκε Αρχηγός της Αντιπολίτευσης, το 2002.
Έπειτα από τις βουλευτικές εκλογές του 2004, στις οποίες κέρδισε ο Ενωμένος Συνασπισμός για την Ελευθερία του Λαού, ο Ραγιαπάκσα έγινε ο 13ος πρωθυπουργός της χώρας, από τις 6 Απριλίου 2004 μέχρι τις 19 Νοεμβρίου 2005. Στις προεδρικές εκλογές, στις 17 Νοεμβρίου 2005, ο Ραγιαπάκσα εξελέγη Πρόεδρος με 50,3% των ψήφων, νικώντας το Ράνιλ Γουεκρεμεσίγκε, ηγέτη του Ενωμένου Εθνικού Κόμματος, με διαφορά 190.000 ψήφων. Ο Ραγιαπάκσε ορκίστηκε πρόεδρος στις 19 Νοεμβρίου 2005. Το υπουργικό του συμβούλιο πέτυχε να μπει στο βιβλίο των ρεκόρ Γκίνες, καθώς η κυβέρνησή του, με 52 μέλη, έγινε το μεγαλύτερο υπουργικό συμβούλιο στον κόσμο.

Επανεκλογή 2010

Επανεξελέγη πρόεδρος για δεύτερη συνεχή θητεία στις πρώτες προεδρικές εκλογές από τον τερματισμό του εμφυλίου πολέμου, οι οποίες διεξήχθησαν στις 26 Ιανουαρίου 2010. Ο Ρατζαπάκσα έλαβε ποσοστό 57,88% έναντι 40,15% για τον αντίπαλό του, Σαράτ Φονσέκα. Ο τελευταίος αρνήθηκε να δεχτεί τα αποτελέσματα και απείλησε με προσφυγή στο δικαστήριο.

Εκλογές 2015

Ο Ρατζαπάκσα ηττήθηκε στις προεδρικές εκλογές του 2015 καθώς συγκέντρωσε ποσοστό 47,58%. Πρόεδρος με 51,2% εξελέγη ο Μαϊθριπάλα Σιρισένα. Μετά την παραδοχή της ήττας του στις εκλογές, ο Ραγιαπάκσε εγκατέλειψε το Προεδρικό Μέγαρο (Temple Trees) νωρίς το πρωί της 9ης Ιανουαρίου 2015.

Συνταγματική κρίση 2018

Τον Οκτώβριο του 2018 ο πρόεδρος Σιρισένα διόρισε τον Ραγιαπάκσε στην πρωθυπουργία, προκαλώντας συνταγματική κρίση, καθώς δεν απάλλαξε πρώτα από τα καθήκοντά του τον από το 2015 πρωθυπουργό Ρανίλ Γουικρεμεσίνγκε. Αποτέλεσμα ήταν η χώρα να έχει ταυτόχρονα δύο πρωθυπουργούς. Ο Σιρισένα αποφάσισε να διαλύσει το Κοινοβούλιο και να προκηρύξει πρόωρες εκλογές. Ωστόσο, με εντολή του Ανωτάτου Δικαστηρίου στις 14 Νοεμβρίου το Κοινοβούλιο συνήλθε σε συνεδρίαση και ενέκρινε πρόταση μομφής εναντίον του Ραγιαπάκσε.  Στις 11 Νοεμβρίου 2018 ο Ραγιαπάκσε αποχώρησε από το SLFP του Σιρισένα και προσχώρησε στο νεοσύστατο SLPP.
Μουσελίμης

Στην Οθωμανική Αυτοκρατορία με το όνομα μουσελίμης, (στην τότε δημώδη ελληνική γλώσσα), λεγόταν ο κατώτερος των διοικητικών υπαλλήλων μιας πόλης ή μικρής περιφέρειας που ασκούσε κυρίως καθήκοντα τοπάρχη υποδιοικητή. Ο τίτλος αυτός αντιστοιχούσε με τον αργότερα λεγόμενο Καϊμακάμη.
Οι Μουσελίμηδες διορίζονταν από την Υψηλή Πύλη. Όταν στα καθήκοντά τους ασκούσαν και χρέη δημάρχου καλούνταν μουδίρηδες.

Επί τουρκοκρατίας μουσελίμηδες και μουδίρηδες διορίζονταν και στον ελλαδικό χώρο.
Πετρολούκας Χαλκιάς

Βιογραφία

Ο Πετρολούκας Χαλκιάς άρχισε την ενασχόλησή του με το κλαρίνο στην ηλικία των 11 ετών, σε πείσμα της άρνησης του πατέρα του Περικλή, ο οποίος ήταν από τους καλύτερους μουσικούς, και μαθήτευσε δίπλα στον Φίλιππα Ρούντα (επονομαζόμενο «το καλύτερο κλαρίνο του Ζαγορίου») με την βοήθεια του οποίου έκανε και την πρώτη του δημόσια εμφάνιση στην ηλικία αυτή.
Ύστερα από το γεγονός αυτό πηγαίνει στην Αθήνα όπου παίζει μαζί με τον πατέρα του και κάνει και την πρώτη ραδιοφωνική του εμφάνιση.
Το 1960 μεταναστεύει στην Αμερική όπου παραμένει 20 χρόνια και διαδίδει την παραδοσιακή μουσική της Ελλάδας.
Το 1979 επιστρέφει στην Ελλάδα και εγκαθίσταται στην Αθήνα. Παίζει σε γνωστά μουσικά κέντρα, σε συναυλίες, εμφανίζεται σε ραδιοφωνικές και τηλεοπτικές εκπομπές και συμμετέχει σε ηχογραφήσεις και δίσκους με γνωστούς καλλιτέχνες.

Τιμητικές διακρίσεις

Στις 31 Μαΐου 2009 έγινε εργαστήριο-αφιέρωμα στον Πετρολούκα Χαλκιά από το τμήμα Μουσικής Επιστήμης και Τέχνης του Πανεπιστημίου Μακεδονίας.
Χρυσή Άρκτος

Η «Χρυσή Άρκτος» είναι το σημαντικότερο βραβείο που απονέμεται στο ετήσιο Διεθνές Κινηματογραφικό Φεστιβάλ του Βερολίνου. Περιλαμβάνει δυο κατηγορίες: τη Χρυσή Άρκτο για την καλύτερη ταινία, που απονέμεται στον σκηνοθέτη και μία «Τιμητική Χρυσή Άρκτο», που δίδεται στο εκάστοτε πρόσωπο, στο οποίο απονέμεται "Φόρος τιμής" (Hommage) και αφορά το σύνολο της προσφοράς του βραβευθέντος.
Στην απονομή που έγινε το 2019, τη Χρυσή Άρκτο απέσπασε η ταινία Synonymes του σκηνοθέτη Ναντάβ Λαπίντ από το Ισραήλ.
Επιτάχυνση

Συμβολισμός

Συμβολίζεται, διεθνώς, με το λατινικό γράμμα "a".
Στα ελληνικά χρησιμοποιείται συχνά και το γράμμα "γ".

Φυσική έκφραση (ή περιγραφή)

Εκφράζει φυσικά (ή περιγράφει) τoν ρυθμό αλλαγής της ταχύτητας ενός σώματoς
(δηλ. τo πόσo γρήγoρα αυτό αλλάζει την ταχύτητά του, σε μία τυχαία χρoνική στιγμή).

Διαστάσεις και μονάδα μέτρησης

Η επιτάχυνση έχει φυσικές διαστάσεις μήκους προς χρόνο στο τετράγωνο. Μονάδα μέτρησης της επιτάχυνσης στο σύστημα μονάδων S.I. είναι το 1 m/s² ( = 1 μέτρο ανά δευτερόλεπτο, ανά δευτερόλεπτο).
Συμμετοχή της Ελλάδας στη Junior Eurovision

Διαγωνισμός Παιδικού Τραγουδιού Eurovision 2009

Τον Οκτώβριο του 2008, είχε αποκαλυφθεί ότι ο Ελληνικός ραδιοτηλεοπτικός φορέας ΕΡΤ σκεφτόταν την αποχώρηση της χώρας από τον Διαγωνισμό Παιδικού Τραγουδιού της Eurovision 2009 μετά από έξι χρόνια συμμετοχής εξ'αιτίας του χαμηλού βαθμού τηλεθέασης και της διαμαρτυρίας στο να χρησιμοποιούν παιδιά. Η ΕΡΤ αποχώρησε επίσημα στα τέλη Απριλίου του 2009 αναφέροντας ως παράγοντα την οικονομική κρίση της χώρας.

Διαγωνισμός Παιδικού Τραγουδιού Eurovision 2014

Τον Ιανουάριο του 2014, αναφέρθηκε ότι η ΝΕΡΙΤ ενδιαφέρθηκε στο να πάρει μέρος στον διαγωνισμό, αναλαμβάνοντας έτσι πάνω από την τότε κλειστή ΕΡΤ. Αυτές οι φήμες αργότερα επιβεβαιώθηκαν ως ψευδές.
Αργύρης Βαμβακάρης

Βιογραφία

Γεννήθηκε το 1930, στα Ασπρα Χώματα της Νίκαιας. Έπαιξε σε κέντρα διασκεδάσεως, συνοδεύοντας ονομαστούς ανθρώπους της λαϊκής μουσικής. Στις αρχές της δεκαετίας του ΄60 έφυγε στις Ηνωμένες Πολιτείες, όπου συνέχισε να παίζει σε κέντρα διασκέδασης της ομογένειας. Μαζί του ήταν και η σύζυγός του Σούλα και τα τρία τους παιδιά. Γύρισε στην Ελλάδα το 1981 και πέθανε το 1983, από ανακοπή.
Ποντ ντε Σουέρτ

Τοπωνύμιο

Το όνομα της κωμόπολης είναι το ίδιο με αυτό του γειτονικού Σορτ: και τα δύο προέρχονται από τη βασκική λέξη sort ('γέφυρα'). Είναι ένα από τα πολλά βασκικά τοπωνύμια που εντοπίζονται στα Πυρηναία όρη που αποδεικνύουν την ύπαρξη σημαντικών βασκικών πληθυσμών στην περιοχή μέχρι τουλάχιστον τον 9ο αιώνα.

Μνημεία

Στο Πον ντε Σουέρτ διατηρούνται αρκετά μνημεία του παρελθόντος, όπως η κεντρική πλατεία (Plaça Major) και η πλατεία του εμπορίου, η ρωμανική εκκλησία που ανακαινίστηκε τον 18ο αιώνα και το μοναστικό ανάκτορο, όμορφο παράδειγμα γοτθικής αρχιτεκτονικής, το οποίο ξανακατοικείται από τα τέλη του 20ού αιώνα. 
Κατά την επέκταση του χωριού κατασκευάστηκε το 1955 η καινούρια εκκλησία, έργο του μηχανικού Εδουάρδο Τορόχα και του αρχιτέκτονα Ροδρίγεθ Μιχάρες. Πρόκειται για ένα έργο μοντέρνας αρχιτεκτονικής με μία ενιαία αίθουσα.

Πολιτική

Ο δήμαρχος του Πον ντε Σουέρτ είναι ο Αλβέρ Αλίνς που πρόσκειται στο κόμμα CiU και κατέχει τη θέση από το 1999.